**Хәерле кич хөрмәтле Анатолий Петрович, депутатлар, район вәкилләре, җыелышта катнашучы иптәшләр!**

Рөхсәт итегез авыл җирлегенең 2020 нчы елда эшләнгән эшләренә нәтиҗә, һәм 2021 нче елга планнары турындагы отчетым белән таныштырып узарга.

Авыл җирлеге барлыгы 7 авылны берләштерә:

387 хуҗалык исәпләнелә һәм 1118 кеше яши, шуларның 267 е хезмәткә яраклы яшьтәге кешеләр, 427 пенсионерлар, 132 се төрле группадагы инвалидлар, тыл хезмәтчәннәре – 27, тол хатыннар – 5, 3 инвалид бала бар, балалар бакчасы яшендә 45, мәктәп яшендәге 54 бала исәпләнелә. Өйләнмәгән егетләр - 47, кияүгә чыкмаган кызлар, **12** кешене тәшкил итәлэр. Авыл хуҗалыгында эшләүчеләр **16**, бюджет оешмаларында - **98**, төрле җирләрдә – **108** кеше эшли. 2020 нчы елда -**5** бала туды, **36** */****11****ДИПИ/*кеше якты дөнядан китте.

Территориядә 1 урта, 1 балалар бакчасы, 3 авыл мәдәният йорты, 3 авыл клубы, 2 китапханә, 1 амбулатория, 2 мед.пункт, 1 аптека, 1 картлар һәм инвалидлар йорты, 1 янгын сүндерү посты, 2 почта бүлеге, 5 кибет, 3 мәчет, 1 чиркәү, халыкка хезмәт күрсәтә.

Һәр календарь яңа ел башланыр алдыннан, авыл җирлеге бюдҗетын формалаштыру Һәм раслау уздырыла. Расланган бюджет нәтиҗәсендә, аңа үзгәрешләр һәм өстәмәләр кертүне исәпкә алып, аның 2020 нче елга **керем** (доход) ягы – **5 млн. 665** мең сумны тәшкил итте.

Шулай ук 2019 нчы елга үз керемнәребез **853** **мең** сум керүне планлаштырган идек.

Бюджет узкеремнәребез буенча 2020 нче елга 100% ка, үтәлде. Гомумән, бюджетта расланган үзкеремнәребез тулысы белән арттырып үтәлде.

2020 нчы елда Шәдче авыл җирлеге Башкарма комитетында соңгы биш ел эчендәге туу, үлем очракларын сез слайдларда күрә аласыз 2014 нчы елда 5 туу, 21 үлү, 2015 нче елда 17 туу, 32 үлем, 2016 нче елда 1 туу, 28 улем, 2017 нче елда 7 туу, 23 улем, 2018 нче елда 12 туу, 36 улем, 2019 нчы елда 10 туу, 30 үлем очраклары теркэлде.

Авыл җирлегендә шулай ук халыкны кабул итү, халыкның мөрәҗәгатләрен карау, тиешле тәртиптә алып барыла. Барлык мөрәҗәгатьләр дә уңай хәл ителде.

Авыл җирлеге Советы **10** депутатны тәшкил итә. Депутатларыбыз үзләренең иганәчелек көчләрен җәлләмиләр, һәр даим булышып торалар, Барысынада зур рәхмәт. Совет депутатлары 2020 нчы елда барлыгы **11** утырыш уздырды, 131-ФЗ Федераль Законга һәм авыл җирлеге Уставына нигезләнеп авыл җирлеге администрациясе, эшчәнлекнең төп юнәлешләре буенча **23** сорау каралды.

Җирлек администрациясе тарафыннан 2020 нчы елда халык соравы буенча барлыгы, торле эчтэлектэге **479** справка-белешмә, жир участогын рэсмилэштеру очен **8** выписка, жир участогынын адресын дореслэу очен **3** карар кабул ителде. Шулай итеп агымдагы елда **8** кешебез йорт жирлэренэ дэулэт теркэве уздырдылар. **38** бытовой характеристикалар бирелде. **24** нотариаль эшләр башкарылып **3900** күләмендә госпошлина алынды. Торле сэбэплэр белэн яшэу урынын алмаштыру максатыннан **42** кеше пропискадан тоште, **53** кеше пропискага керде.

2020 нчы елның 1 нче январенә авыл хуҗалыгы җитештерү өлкәсен алып бару өчен барлыгы **2 мең** **848** гектар җир биләмәләре каралган, шуларның **1 мең 752** гектары сөрү җирләре, шуның 95% ы (**1664**) гектар җир “**Нократ Агрофирмасында**” арендага бирелгән, аренда җирләре өчен халыкка бер пай җиренә 2020 нче ел өчен **500 сум**.исәбеннән 891 центнер ашлык, 151 центнер салам бирелде.

Чәчүлек җирләренең 5% ы гына, бу **170** гектар җир дигән сүз, бер крестьян фермер хуҗалыгына һәм сигез шәхси хуҗалыкларга беркетелгән. Алар тарафыннан **50** гектар җирдә бөртекле культуралар үстерелә, **120** гектар җирдә печән әзерләнелә.

Шәдче авыл җирлегендә **617/562/** баш мөгезле эре терлек исәпләнелә. Җирлектәге хуҗалыкларга бүлгәндә **10** хуҗалыкка **15** мөгезле эре терлек туры килә.

Шуларның **230** ы - савым сыерлар,. **10** хуҗалыкка **7** сыер туры килә.

**336** сарык, **22** кәҗә, **18** ат, **1714** баш тавык, **252** баш умарта исәптә тора.

Авылларда хуҗалыклардан сөт җыю оештырылган. Аларны ИП Капитова һәм ИП Бинковлар башкара. Авыл җирлеге буенча барлыгы дәүләткә **537068** кг сөт тапшырып, хуҗалыкларга – **10 млн. 741 мең** сум табыш керде. Дәүләткә сөт тапшыру буенча авыллар буенча күрсәткечләрне сез слайдларда күрә аласыз. Дәүләткә иң күп сөт тапшырып гаилә бюдҗетларына өстәмә акча кертүчеләр:

Ташлыярдан - Платонов Иван – **10540** кг.сөт тапшырып – **213200** сум, Вахиттән Самигуллин Наил -**25200**  кг. сөт тапшырып **446800** сум, Имамиев Зябир **30050** кг. сөт тапшырып **556520** сум табыш керттеләр.

Бүгенгесе көндә шәхси хуҗалыкларда 31 трактор, 297 җиңел машина исәптә тора, укучылары булган һәр хуҗалыкта диярлек компютерлар бар.

**Авыл хуҗалыгын үстерү программасын** тормышка ашыруда җирлек халкы актив катнашып килә. Белгәнегезчә бугенгесе көндә Республикабызда халык өчен 30 га якын төрле программалар эшләп килә, һәм инде быелдан башлап авыл җирендә яшәүчеләр өчен тагын күп төрле программалар эшли башлады.

Республика Авыл хуҗалыгы һәм азык-толек министрлыгының программасы буенча 200-400 мең сум субсидия алып, гаилә фермасы оштыручыларыбыз барлыгы – 8 гаиләне тәшкил итә. Бу хуҗалыклар Шәдчедән Мубаракшин Нур, Юкәчедән- Капитов Николай, Капитов Виктор, Николаев Николай, Китаев Павел хуҗалыклары, Вахиттән Самигуллин Наил, Имамиев Зәбир, Ямаш авылыннан - Самигуллин Рафик хуҗалыгы. Аларнын купчелегендэ бүгенгесе көндә 8 һәм аннанда күбрәк савым сыерлар асрала.

Хөрмәтле иптәшләр! 2014 нче елдан башлап халыктан үзара салым акчасы җыела башлады, һәм шул җыелган акчаларга республика бюдҗетыннан яңадан 4 кә тапкырланып авыл җирлеге бюдҗетына акчалата ярдәм бирелде, биктә күп эшләр башкарылды. 2014 нче елдан 2018 нче елларда барлыгы халыктан **1.226.**5**00** сум акча җыйган булсак, Республика Бюдҗетыннан безгә **4 906 000** сум күләмендә акча кайтты, һәм ул барлыгы **6 132 500** сумны тәшкил итте.

Авылларыбыздагы зиратлар, чишмәләр, һәм иң мөһиме авыл эчендәге юллар ремонтлана башлады

2020 нче елдахалыктан барлыгы 311500 сум күләмендә акча җыелган булса, Республика бюдҗеты аңа 1.246.000 сум күләмендә дотасия ясап, ул сан барлыгы- 1.557.500 сумны тәшкил итте.

Бу акчаларга Шәдче башы һәм Ташлыяр авылы зиратына бара торган юл ремонтланды, һәм калган авылларга поҗарный гидрантлар куела башлап, ул эшләр быелга төгәлләнеп бетәчәк.

Хөрмәтле иптәшләр! Үзара салым быелда дәвам итәчәк, белгәнегезчә хәзер үзара салымны референдум белән түгел, халык җыеннары белән генә билгеләдек, саннар төрле авылда төрлечә. Юкәче авылында кеше башына 1000 сум булса, калган авылларда бер кеше башына 500 сумны тәшкил итте. Бу акчаларга быел күпчелек авылларда, авыл эчендэге юллар төзекләндереләчәк .

2019 нчы елдан башлап, хуҗалыклардан чүп җыюны, Казан шәһәреннән “Гринта” Җаваплылыгы чикләнгән җәмгыяте башкара, бүгенгесе көндә эш оешкан төстә башкарыла, канәгатсезлек белдерүчеләр юктыр дип беләм, ә быелдан башлап җирлектәге барлык оешма учреҗдениеләрдән дә чупләр шулай ук җыелачак.

Авылларда яна торган урам утларына да шактый гына чыгымнар сарыф ителде. Сез аны слайдларда күрә аласыз. 2016-2019 нчы елларны чагыштырып карасак, бик күпкә үзгәреш, бу инде вакытында күп чыгымлы багана утларын, әз чыгымлы , светодиодный утларга алыштыруның нәтиҗәсе! Җирлек буенча әйтеп узганымча, 252 яктырткыч яна.

Авыл җирлеге буенча барлыгы **4 ИП**, **2 КФХ**, 17 самозанятый теркәлгән.

**120** хуҗалыкка телефон сузылган. 105 хуҗалыкта интернет, 51 хуҗалык кабел телеведениесенә тоташкан.

Шәдче авыл җирлеге һәрвакыт халыкны социаль яклау буенча, “Ветераннар Советы” белән берлектә актив эш алып бара. Барлык ялгыз карт һәм аз керемле кешеләр хисапка алынган.

Бөек Ватан сугышында җиңү бәйрәме хөрмәтенә Шәдче авылында ветераннар өчен бәйрәм концерты, һәйкәлләргә чәчәк кую, ветераннарга продукция пакетлары бирү чаралары уздырылды. Өлкәннәр көнендә һәр елны да көчтән килгәнчә зурлап уздырырга тырышабыз. 50-55-60 ел бергә гөмер юлы кичерүчеләрне район җитәкчелеге тарафыннан да шулай ук җирлек көче белән дә зурлап, билгеләп узабыз. Шулай ук Районда һәм Республикада уза торган җәрмикәләрдә дә актив катнашып киләбез.

Төбәгебездә халыкка Шәдче амбулаториясе, һәм 2 мед.пункт медицина ярдәме күрсәтә. Сәламәтлек сагында торучылар халыкка профилактик һәм медицина ярдәмен үз вакытында күрсәтәләр, вазыйфаларын тиешле югарылыкта башкаралар

2020 нче елда Шәдче урта белем бирү мәктәбендә **53** укчы белем ала, **19** педагог, 12 тех.персонал эшли. Мәктәптә бушлай төрле фәнни, спорт, шулай ук музыка түгәрәкләре дә алып барыла. Бик матур итеп узган елның җәй аенда, республика программасы нигезендә төзелгән спорт мәйданчыгын ачтык .

Ачылу тантанасында районыбыз башлыгы Анатолий Иванов белән берлектә, депутатыбыз – Марат Галиев та катнашты. Мондый бәхеткә инде без әлбәттә, район җитәкчелегенә чиксез зур рәхмәтле.

2019 нчы ел җирлегебез өчен истәлекле ягы белән кереп калды, нәк менә Шәдче авылында Миляушә Ләбибовна Айтуганова җитәкләгән **“ТАТАРКИНО”** студиясе, татар һәм үзбәк артистлары катнашында, Зифа Кадырованың “Сагынырсың мин булмам” әсәре буенча бик матур киносын төшерделәр. Шушы кино төшерү вакытында катнашкан барлык кешеләргә дә зур рәхмәт! Бигерәктә Галимә апа Мирзаянова, Миннур апа Шамсутдинова, Рәйхана апа Хусаинова, Маһинур апа Мирзакамалова, Мәхсум абый Гилмутдинов, Азат абый Мингазов, Мидехәт абый Садыковлар хуҗалыкларына аеруча зур рәхмәт!!!!

Шулай ук якташыбыз- Әлфия Мөхәммәтдиновна Сунгатова тырышлыгы белән, Шәдче авылы турында бик матур китапта дөня күрде, без алла боерса шушы мәдәният йортында бик күп олпат кешеләр катнашында , февраль аенда презинтациясе булды, һәм тырышкан кешеләргә рәхмәтебезне җиткерәбез!

Мәдәният йортларында, шулай ук авыл клубларында, китапханәләрдә эш оешкан төстә алып барыла. Төрле конкурс, фестиваль, концерт-спектакльләрдә актив катнашып килэбез.

Халык бик актив катнаша. Сабантуй, Май чабу, Раштуа, Качману бәйрәмнәредә бик күңелле уза. Инде быелда мәдәният учакларыбыз тамаша-спектаклләргә, кызыклы кичәләргә тагын да баерак булыр дип ышандырып каласы килә.

Феврал ае башында, районыбызда быел бишенче тапкыр горләп уза торган Республика күләмендә SANUФЕСТ ярышына әзерләнәләр, оч ел рәттән анда да сынатмадык, быелда актив катнашырбыз.

Шулай ук җирлектәге барлык оешма учреҗдениеләр дә, күп кенә шәхси хуҗалыкларда җәй көннәрендә матур иттереп чәчәкләр үстерәләр, ә Яңа ел бәйрәмнәрен шулай ук төрледән төрле сыннар ясап, бизәп каршы алабыз. Сабантуй һәм яна ел бәйрәмнәрендә бу эшләргә нәтиҗә ясап, урыннар чыгарабыз, актив катнашканнарга авыл җирлегенең рәхмәт хатлары һәм премияләре тапшырыла.

2021 нче елгы планнарга килгәндә, эшләребез күп.., Быел Татарстан АССР төзелүнең 100 еллыгы, Җиңүнең 75 еллыгы билгеләнеп үтте. Җирлектә узасы барлык чараларда шушы бәйрәмнәргә багышлап узды.

безнең авыллар арасында барлыгы 15600 м. озынлыкта су линияләре тузган, әле 8700 м, озынлыкта авыл эчендәге ремонтлыйсы юлларыбыз бар, чишмәләр ремонтлыйсы, рәсмиләштерелеп бетмәгән зданиеләр, здание утыра торган җирләр, барлык авыллардагы зиратларны рәсмиләштереп бетерүнедә игътибар үзәгендә тотачакбыз. Әлбәттә инде халыкны печән-салам белән тәэмин итүнедә, онытмаячакбыз.

Чыгышымны тәмамлап шуны әйтәсем килә, алга таба да шушы юнәлешләрне тагын да камилләштереп, замана белән бер аяктан атларга, районыбыз җитәкчелеге белән берлектә, аңлашып, уңышлы гына эшләргә насыйп булсын иде дигән теләктә каласым килә.

Барыгызга да нык сәламәтлек, бәхет-куанычлар, күңел көрлеге, муллык, иминлек теләп калам.

Игътибарыгыз өчен зур рәхмәт.